Conte, Et prandre celles qui sont de delà, En cela Sire 
il se remect du tout à vostre voulloir ayant entiere- 
ment desdyé sa vye à vostre dict service. 
Sire, depuis la depesche que je vous ay faicte par 
Bapltis)te vostre truchement, j'ay faict avec Salcede 
quil mectra dedans la grange d'admonition que je foys 
faire pour vous au camp des Allemans, des farines etdu 
vin pour ung moys, pourveu qu'il puisse faire cuyre du 
pain desdictes farines Et que au pris quil en prandra 
Il y en remectra d’autres affin d’avoir ceste advance 
pour s’en prevalloir en quelque nécessité qui peult 
survenir, ce que je luy ay a(c)cordé comme choze bien 
raisonnable. Depuis ladite depesche je n'ay rien 
entendu de nouveau de n0z voisins, car les advertis- 
semens que j ay ne confermentce que desia je vous en 
ay mandé, Je m'en iray demain couscher au fort pour 
veoir là et au Mont Chastillon les admonitions que le 
dist cappitaine Salcede y a mises, desquelles Il m'a 
dict y avoir ung bon nombre de ce quil est tenu y 
fournir Et que le reste dedans peu de jours, y sera. Je 
m'en retourneray de là à Amblethueil pour estre plus 
près des ennemys affin d'en entendre plus souvent 
des nouvelles dont je ne fauldray à vous advertir. 
Sire je supplie le createur vous donner en parfaicte 
santé très bonne et très longue vye. De Monstreuil ce 
xv® jour de janvyer 1549. 
Sire en voulant fermer ceste lettre Il m'est arrivé 
deux hommes, qui me servent venans de Calays et de 
Guysnes, et du lieu où sont logez les Anglois dedans 
la terre d'Oye, qui m'ont dit quil n'est poinct de 
bruict qu'ilz en deslogent et attendoyent encores quel- 
-qués gens quilz dient avoyr esté arrestez à Contor- 
